नई दिल्ली: हिना खान रियलिटी शो क्वीन बन चुकी हैं. बेशक उन्होंने जीत हासिल न की हो लेकिन खतरों के खिलाड़ी के फिनाले तक भी वे पहुंची थीं और अब बिग बॉस-11 के फिनाले तक भी वे पहुंचीं और दूसरे नंबर पर रही हैं. हिना खान का जन्म जम्मू-कश्मीर के श्रीनगर में हुआ. हिना खान ने गुड़गांव से 2009 में एमबीए किया. हिना खान ने अपने टीवी करियर की शुरुआत 2009 में 'ये रिश्ता क्या कहलाता है' से की. उन्होंने इसमें अक्षरा का किरदार निभाया. लेकिन 2016 में अन्य शो करने के लिए उन्होंने इस शो को अलविदा कह दिया.